CELEX: 32019Y0806(01)
Language: fi
Date: 2019-06-28 00:00:00
Title: Euroopan järjestelmäriskikomitean päätös, annettu 28 päivänä kesäkuuta 2019, tiettyjen Euroopan järjestelmäriskikomitean suosituksen EJRK/2014/1 ja suosituksen EJRK/2015/2 nojalla toteutettuja toimenpiteitä koskevien raporttien määräaikojen lykkäämisestä (EJRK/2019/15)

6.8.2019   
               
               
                  FI
               
               
                  Euroopan unionin virallinen lehti
               
               
                  C 264/2
               
            
         EUROOPAN JÄRJESTELMÄRISKIKOMITEAN PÄÄTÖS,
         annettu 28 päivänä kesäkuuta 2019,
         tiettyjen Euroopan järjestelmäriskikomitean suosituksen EJRK/2014/1 ja suosituksen EJRK/2015/2 nojalla toteutettuja toimenpiteitä koskevien raporttien määräaikojen lykkäämisestä
         (EJRK/2019/15)
         (2019/C 264/02)
         EUROOPAN JÄRJESTELMÄRISKIKOMITEAN HALLINTONEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon finanssijärjestelmän makrotason vakauden valvonnasta Euroopan unionissa ja Euroopan järjestelmäriskikomitean perustamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1092/2010 (1) ja erityisesti sen 3 artiklan 2 kohdan f alakohdan,
         sekä katsoo seuraavaa:
         
                     (1)
                  
                  
                     Euroopan järjestelmäriskikomitean suosituksen EJRK/2014/1 (2) 2.3.1 ja 2.3.2 jaksossa pyydetään kyseisen suosituksen kohteita raportoimaan Euroopan järjestelmäriskikomitealle (EJRK), neuvostolle ja komissiolle toimenpiteistä, joihin ne ovat ryhtyneet suosituksen johdosta, tai perustelemaan asianmukaisesti, miksi toimiin ei ole ryhdytty. Suosituksen kohteiden piti toimittaa ensimmäinen raportti 30 päivään kesäkuuta 2016 mennessä. EJRK teki saamiensa ensimmäisten raporttien perusteella ensimmäisen vaatimustenmukaisuusarviointinsa suosituksen EJRK/2014/1 täytäntöönpanosta. EJRK:n hallintoneuvosto hyväksyi arvioinnin lopputulokset 1 päivänä helmikuuta 2019, ja vaatimustenmukaisuusraportin tiivistelmä, jossa arvioidaan, minkä tasoisesti suosituksen EJRK/2014/1 kohteet ovat panneet sen täytäntöön, julkaistiin EJRK:n verkkosivuilla toukokuussa 2019.
                  
               
                     (2)
                  
                  
                     Suosituksen EJRK/2014/1 2.3.3 jaksossa suosituksen kohteita pyydetään toimittamaan joka kolmas vuosi raportti, josta ilmenevät toimenpiteet, joita ne ovat toteuttaneet suosituksen noudattamiseksi, ja tästä syystä suosituksen kohteiden piti toimittaa toinen raportti EJRK:lle, neuvostolle ja komissiolle 30 päivään kesäkuuta 2019 mennessä. Jotta suosituksen kohteille annettaisiin riittävästi aikaa käsitellä tarvittaessa suosituksen EJRK/2014/1 täytäntöönpanoa koskevan ensimmäisen vaatimustenmukaisuusarvioinnin tuloksia, toisen raportin toimittamispäivää pitäisi kuitenkin lykätä yhdellä vuodella.
                  
               
                     (3)
                  
                  
                     Euroopan järjestelmäriskikomitean suosituksen EJRK/2015/2 (3) 2.3.1 jaksossa pyydetään asianomaisia viranomaisia raportoimaan EJRK:lle ja neuvostolle joka toinen vuosi toimenpiteistä, joihin ne ovat ryhtyneet suosituksen johdosta, tai perustelemaan asianmukaisesti, miksi toimiin ei ole ryhdytty. Asianomaisten viranomaisten piti toimittaa ensimmäinen raportti 30 päivään kesäkuuta 2017 mennessä, ja siksi niiden pitäisi lähettää toinen raportti EJRK:lle ja neuvostolle 30 päivään kesäkuuta 2019 mennessä.
                  
               
                     (4)
                  
                  
                     Asianomaiset viranomaiset ovat siis toimittaneet ensimmäisen raporttinsa toimenpiteistä, joihin on ryhdytty suosituksen EJRK/2015/2 johdosta, ja niihin perustuva suosituksen täytäntöönpanon vaatimustenmukaisuusarviointi on yhä meneillään. Tästä syystä toisen raportin toimittamispäivämäärää pitäisi lykätä yhdellä vuodella.
                  
               
                     (5)
                  
                  
                     Tämän päätöksen tarkoituksena on ainoastaan lykätä yhdellä vuodella päivämäärää 30 päivä kesäkuuta 2019, johon mennessä suosituksen kohteiden ja asianomaisten viranomaisten piti joko toimittaa toiset raporttinsa toimenpiteistä, joihin oli ryhdytty suosituksen EJRK/2014/1 ja suosituksen EJRK/2015/2 johdosta, tai perustella asianmukaisesti, miksi toimiin ei ole ryhdytty,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Tiettyjen toteutettuja toimenpiteitä koskevien raporttien toimittamisen määräaikojen lykkääminen
            
               1.   Päivämäärää 30 päivä kesäkuuta 2019, johon mennessä suosituksen EJRK/2014/1 kohteiden piti toimittaa toinen raporttinsa toimenpiteistä, joihin oli ryhdytty kyseisen suosituksen johdosta, tai perustella asianmukaisesti, miksi toimiin ei ole ryhdytty, lykätään yhdellä vuodella 30 päivään kesäkuuta 2020.
               Mitä 1 kohdassa todetaan, ei vaikuta millään tavoin päivämäärään, joka koskee kolmannen ja sitä seuraavien raporttien toimittamista suosituksen EJRK/2014/1 säännösten mukaisesti.
            
            
               2.   Päivämäärää 30 päivä kesäkuuta 2019, johon mennessä asianomaisten viranomaisten piti toimittaa toinen raporttinsa toimenpiteistä, joihin oli ryhdytty suosituksen EJRK/2015/2 johdosta, tai perustella asianmukaisesti, miksi toimiin ei ole ryhdytty, lykätään yhdellä vuodella 30 päivään kesäkuuta 2020.
               Mitä 2 kohdassa todetaan, ei vaikuta millään tavoin päivämäärään, joka koskee kolmannen ja sitä seuraavien raporttien toimittamista suosituksen EJRK/2015/2 säännösten mukaisesti.
            
         
         
            2 artikla
            Voimaantulo
            Tämä päätös tulee voimaan 28 päivänä kesäkuuta 2019.
         
         
            Tehty Frankfurt am Mainissa 28 päivänä kesäkuuta 2019.
            
               
                  EJRK:n sihteeristön päällikkö
               
               
                  EJRK:n hallintoneuvoston puolesta
               
               Francesco MAZZAFERRO
            
         
         
            (1)  EUVL L 331, 15.12.2010, s. 1.
         
            (2)  Euroopan järjestelmäriskikomitean suositus, annettu 18 päivänä kesäkuuta 2014, vastasyklisten puskurikantojen asettamista koskevista ohjeista (EUVL C 293, 2.9.2014, s.1).
         
            (3)  Euroopan järjestelmäkomitean suositus, annettu 15 päivänä joulukuuta 2015, makrovakauspoliittisten toimenpiteiden rajat ylittävien vaikutusten arvioinnista ja vapaaehtoisesta vastavuoroisuudesta (EUVL C 97, 12.3.2016, s. 9).